Διερεύνηση του προβλήματος της υγρασίας στο κτίριο του Αγίου Τρύφωνα της σκήτης του Αποστόλου Ανδρέα και του Μεγάλου Αντωνίου στο Άγιον Όρος και προτάσεις για την εξυγίανσή του
Creators: name: Γιαμάς, Αθανάσιος Δράκος
Publisher: name: Aristotle University of Thessaloniki
Year: 2017
Subjects: Υγρασία
Άγιος Τρύφωνας
Άγιον Όρος
Humidity
St Tryphonas
Mount Athos

description: Το κτίριο του Αγίου Τρύφωνα στο Άγιον Όρος, είναι ένα απλό κτίσμα, που χτίστηκε το 1902 ως κελί, και αργότερα προστέθηκε σ’ αυτό μικρός χώρος λατρείας, αφιερωμένος στον Άγιο Τρύφωνα. Αρχικά αποτελούσε ένα από τα βοηθητικά κτίρια της μεγάλης τότε κοινοβιακής σκήτης του Αποστόλου Ανδρέα και του Μεγάλου Αντωνίου και χρησιμοποιούνταν ως κατοικία του κηπουρού της σκήτης. Όμως, η παρακμή της σκήτης δεν άργησε να φανεί και προχώρησε μέχρι το σημείο της απόλυτης εγκατάλειψης μετά το θάνατο του τελευταίου μοναχού το 1971. Εικοσιένα χρόνια μετά από βαθμιαία ερήμωση (το 1992) εγκαταστάθηκε σ’ αυτή καινούρια ελληνόφωνη συνοδεία με Δίκαιο τον Προηγούμενο Εφραίμ. Από τότε έχουν ξεκινήσει προσπάθειες αποκατάστασης σε όλη τη σκήτη. Το κτίριο του Αγίου Τρύφωνα, που σήμερα δεν κατοικείται, βρίσκεται βορειοδυτικά των Καρυών, 100 m από την είσοδο της σκήτης του Αποστόλου Ανδρέα και Μεγάλου Αντωνίου και παρουσιάζει αρκετά προβλήματα υγρασίας με σοβαρότερο αυτό της υγρασίας του εδάφους. Τα τελευταία χρόνια έχουν πραγματοποιηθεί τρεις διακριτές επεμβάσεις για την αντιμετώπιση της υγρασίας, οι οποίες είναι: • Η αντικατάσταση της στέγης • Η τοποθέτηση μικρής προεξοχής υπό τύπου αρμοκάλυπτρου στον εσωτερικό χώρο του ισογείου • Τα αρμολογήματα στον εσωτερικό χώρο του ισογείου Η παρούσα διπλωματική εργασία αποτελεί διερεύνηση του προβλήματος της υγρασίας στο κτίριο του Αγίου Τρύφωνα της σκήτης του Αποστόλου Ανδρέα και Μεγάλου Αντωνίου &amp; προτάσεις για την εξυγίανσή του. Η εργασία διαρθρώνεται σε τρία κεφάλαια: Στο πρώτο κεφάλαιο, πραγματοποιείται ο προσδιορισμός στο χώρο και στο χρόνο του κτιρίου του Αγίου Τρύφωνα. Ακολουθεί ο αρχιτεκτονικός και οικοδομικός προσδιορισμός του, οι φάσεις και οι επεμβάσεις που πραγματοποιήθηκαν σ’ αυτό και τέλος, η παθολογία του. Στο δεύτερο κεφάλαιο, πραγματοποιείται μια αναφορά επάνω στο πρόβλημα της υγρασίας και παρουσιάζονται φυσικά και γεωγραφικά δεδομένα της περιοχής. Αναφέρεται ο τρόπος που πραγματοποιήθηκαν οι μετρήσεις, η επεξεργασία τους συμπερασμάτων ανά επιφάνεια. Τέλος, παρουσιάζονται τα συγκεντρωτικά αποτελέσματα των αναλύσεων. Στο τρίτο μέρος της εργασίας, αποτελεί το κεφάλαιο, στο οποίο παρουσιάζεται η προτεινόμενη λύση. Τα μέτρα που προτείνονται να ληφθούν για την αντιμετώπιση της υγρασίας, όπως αυτή παρουσιάζεται στο κτίριο του Αγίου Τρύφωνα, κατηγοριοποιούνται σύμφωνα με τις μορφές που αντιμετωπίζουν, δηλαδή: • Μέτρα προστασίας από την υγρασία του εδάφους • Μέτρα προστασίας από την επιφανειακή συμπύκνωση των υδρατμών • Μέτρα προστασίας από την πιθανότητα ύπαρξης της υγρασίας της βροχής Η εργασία συμπληρώνεται από δύο παραρτήματα το περιεχόμενο του καθενός έχει ως εξής: Στο πρώτο παράρτημα παρατίθενται τα σχέδια της αποτύπωσης του κτιρίου του Αγίου Τρύφωνα. Στο δεύτερο παράρτημα παρουσιάζονται τα σχέδια της πρότασης των λύσεων από τα προβλήματα της υγρασίας, όπως αυτά εμφανίζονται στο κτίριο του Αγίου Τρύφωνα
description: The building of St. Tryphon in Mount Athos is a simple building that was built in 1902 as a monastic cell and later was added a small place of worship dedicated to St. Tryphon. Originally it constituted one of the auxiliary buildings of the great communal cloister of St. Andrew and Great Anthony and was used as a residence for the cloister's gardener. However, due to the regional decline of the cloister which that did not take long to spread, the cloister reached the point of utter abandonment after the death of the last Holly Father in 1971. Twenty-one years after the rural depopulation and desertification, a new Greek-speaking escort with leader the Dikaio Proigoumeno Ephraim was settled on the same place (1992). Since then, the main goal was to restore the old cloister and the surrounding area and to that end restoration projects have been launched. The building of St. Tryphon isn't today inhabited. It is located Northwest of Karyes, 100 m from the entrance to the cloister of St. Andrew and Great Anthony. The main problem is moisture and the damage caused by it is evident, with the soil's moisture being the most serious phenomenon. The last years, three distinct procedures have been performed in order to deal with the damages caused by humidity: • roof replacement • construction of a small bust in the form of a splice plate in the interior of the ground floor • mortar jointing construction in the interior of the ground floor This thesis is exploring the problem of humidity in the building of St. Tryphon of St. Andrew and Great Anthony cloister and proposes a few solutions for its restoration. It is structured in three chapters: In the first chapter we determine the building of St. Tryphon in time and space, to be followed by the architectural and constructional determination, the phases, the procedures that have been performed therein and last the pathology. In the second chapter we present the moisture problems and the natural and geographical area data. We present the way the necessary measurements were taken how they were then edited and how they were presented graphically. It is followed by a thorough analysis of selected surfaces and the measurements taken rom which we can make conclusions about each surface. Finally we present the aggregated data of said measurements through our analysis. The third and last chapter of the thesis presents our proposals on how to deal with the humidity problems. The recommended solutions that aspire to deal with the humidity problem for the building of St. Tryphon can be categorized according to the different form of moisture they deal with, namely : • Protective measurements due to soil moisture • Protective measurements due to surface condensation • Protective measurements against humidity caused by rain The thesis is completed by two annexes the content of each is as follows : The first annex lists the architectural drawings of the building of St. Tryphon The seconds annex lists the drawings for our recommended solutions for the moisture problems as they appear on the building of St. Tryphon